b"\n_START_ARTICLE_\nArnaldur Indri\xc3\xb0ason\n_START_SECTION_\nEduca\xc8\x9bie\n_START_PARAGRAPH_\nArnaldur s-a n\xc4\x83scut la Reykjav\xc3\xadk \xc3\xaen 28 ianuarie 1961, fiind fiul scriitorului Indri\xc3\xb0i G. \xc3\x9eorsteinsson. El a ob\xc8\x9binut o licen\xc8\x9b\xc4\x83 \xc3\xaen istorie la Universitatea Islandei (H\xc3\xa1sk\xc3\xb3li \xc3\x8dslands) \xc3\xaen 1996. A lucrat ca jurnalist la ziarul Morgunbla\xc3\xb0i\xc3\xb0 \xc3\xaen perioada 1981-1982 \xc8\x99i apoi ca liber profesionist. \xc3\x8entre anii 1986 \xc8\x99i 2001, a fost critic de film pentru Morgunbla\xc3\xb0i\xc3\xb0.\n_START_SECTION_\nCariera literar\xc4\x83\n_START_PARAGRAPH_\nPrima sa carte, Sons of Dust (Synir duftsins), publicat\xc4\x83 \xc3\xaen 1997, a fost prima din seria cu detectivul Erlendur. \xc3\x8en anul 2010, seria includea 11 romane. Arnaldur s-a dovedit a fi unul dintre cei mai populari scriitori din Islanda potrivit topurilor celor mai v\xc3\xa2ndute c\xc4\x83r\xc8\x9bi din ultimii ani. \xc3\x8en anul 2004 \xc8\x99apte dintre c\xc4\x83r\xc8\x9bile sale s-au aflat printre cele mai populare 10 c\xc4\x83r\xc8\x9bi \xc3\xaemprumutate de la Biblioteca ora\xc8\x99ului Reykjav\xc3\xadk . \xc3\x8en 2006 romanul M\xc3\xbdrin (din seria Erlendur) a fost adaptat pentru un film, cunoscut pe plan interna\xc8\x9bional ca Jar City, de c\xc4\x83tre regizorul islandez Baltasar Korm\xc3\xa1kur._NEWLINE_C\xc4\x83r\xc8\x9bile lui Arnaldur au fost publicate \xc3\xaen 26 de \xc8\x9b\xc4\x83ri \xc8\x99i traduse \xc3\xaen cel pu\xc8\x9bin 20 de limbi, printre care catalan\xc4\x83, ceh\xc4\x83, chinez\xc4\x83, croat\xc4\x83, danez\xc4\x83, englez\xc4\x83, finlandez\xc4\x83, francez\xc4\x83, german\xc4\x83, greac\xc4\x83, italian\xc4\x83, maghiar\xc4\x83, neerlandez\xc4\x83, norvegian\xc4\x83, polonez\xc4\x83, portughez\xc4\x83, rom\xc3\xa2n\xc4\x83, rus\xc4\x83, spaniol\xc4\x83 \xc8\x99i suedez\xc4\x83.\n_START_SECTION_\nPremii\n_START_PARAGRAPH_\nArnaldur a primit Glass Key award, un premiu literar pentru cel mai bun roman poli\xc8\x9bist nordic, \xc3\xaen 2002 \xc8\x99i 2003. El a c\xc3\xa2\xc8\x99tigat Premiul Gold Dagger al Crime Writers' Association \xc3\xaen 2005 pentru romanul Silence of the Grave.\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\nEl locuie\xc8\x99te la Reykjav\xc3\xadk cu so\xc8\x9bia \xc8\x99i trei copii."